Edifeirwch
gan Dafydd ap Gwilym

Prydydd i Forfudd wyf fi,
Prid o swydd, prydais iddi.
Myn y Gŵr a fedd heddiw
Mae gwayw i'm pen am wen wiw,
Ac i'm tâl mae gofalglwyf;
Am aur o ddyn marw ydd wyf.
Pan ddêl, osgel i esgyrn,
Angau a'i chwarelau chwyrn,
Dirfawr fydd hoedl ar derfyn,
Darfod a wna tafod dyn.
Y Drindod, rhag cydfod cwyn,
A mawr ferw, a Mair Forwyn
A faddeuo 'ngam dramwy,
Amen, ac ni chanaf mwy. 
 
Dafydd ap Gwilym
Cerddi Caeth
Cywyddau